2.

Tiks piemēroti šādi pakalpojumu nosacījumi: 2.1 Minimālais gaisa lidojumu skaits Minimālais gaisa lidojumu skaits maršrutā Helsinki — Savonlinna būs trīs lidojumi abos virzienos darba dienās no pirmdienas līdz piektdienai, izņemot brīvdienās. Agrā rīta lidojuma maršruts būs Savonlinna — Mikkeli — Helsinki, un vēlā vakara lidojuma maršruts būs Helsinki — Mikkeli — Savonlinna. Sestdienās tiks nodrošināts vismaz viens lidojums no Savonlinnas uz Helsinkiem, un svētdienās — vismaz viens lidojums no Helsinkiem uz Savonlinnu caur Mikkeli. Lidojumu grafiks var mainīties Ziemassvētkos vai citos brīvdienu periodos atkarībā no pieprasījuma. 2.2 Sēdvietu skaits Minimālais sēdvietu skaits katram lidojumam būs 30. Vidējais pasažieru skaita faktors mēnesī nedrīkst pārsniegt 80 %. Jānodrošina pietiekama bagāžas/kravas tilpne, kas pie pilnas lidmašīnas normālos laika apstākļos ļautu katram pasažierim pārvadāt 8 kg rokas bagāžas un vismaz 20 kg bagāžas kravas tilpnē. 2.3 Lidojumu saraksts No pirmdienas līdz piektdienai lidojums no Savonlinnas un Mikkeli lidostām tiks uzsākts pietiekami agri no rīta, lai sasniegtu Helsinki — Vantā laikā, kad ir pieejami galveno starptautisko aviolīniju reisi, un vakarā lidojums uz Savonlinnu un Mikkeli tiks uzsākts pietiekami vēlu, lai uz to varētu paspēt galveno starptautisko aviolīniju pasažieri. No pirmdienas līdz piektdienai lidojums no Helsinku — Vantā lidostas tiks uzsākts pietiekami agri, lai būtu Savonlinnas lidostā līdz plkst. 8.45. No pirmdienas līdz piektdienai tiks nodrošināts arī lidojums no Savonlinnas, kas ļauj ierasties Helsinki — Vantā lidostā laikā starp 8.45 un 9.45. Tiks nodrošināts vakara lidojums no Helsinki — Vantā atpakaļ uz Savonlinnu un lidojums no Savonlinnas uz Helsinkiem pēc darba laika beigām. Sestdienas rītos tiks nodrošināts lidojums no Savonlinnas uz Helsinki — Vantā. Svētdienās tiks nodrošināts lidojums vēlu vakarā pa maršrutu Helsinki — Vantā caur Mikkeli — Savonlinna. 2.4 Biļešu cenas Biļete vienā virzienā, ieskaitot visus nodokļus un citus maksājumus, no Savonlinnas uz Helsinkiem nemaksās vairāk kā 168 eiro, un biļete vienā virzienā no Mikeli uz Helsinkiem — ne vairāk kā 163 eiro. Lēto biļešu skaits tiks nodrošināts vismaz 15 % apmērā no kopējā biļešu skaita. Pārvadātājs vienojas par aviolīnijas koplietošanu maršrutā, uz kuru attiecas sabiedriskā pakalpojuma saistības, ar vismaz vienu pārvadātāju, kas sniedz pakalpojumus no Helsinki- Vantā lidostas. Starplīniju nolīgums tiek slēgts uz tiem pašiem vai līdzīgiem noteikumiem, saskaņā ar starptautiskajiem noteikumiem ievērojot proporcionālo sistēmu attiecībā uz cenām maršrutā. SPS (sabiedriskā pakalpojuma saistības) pārvadātājs slēdz starplīniju nolīgumus uz tiem pašiem vai līdzīgiem noteikumiem ar jebkuru citu ieinteresētu pārvadātāju, kas sniedz gaisa satiksmes pakalpojumus no Helsinki — Vantā lidostas. Pārvadātājs sniedz Transporta un sakaru ministrijai jebkuru informāciju par starplīniju nolīgumiem un to saturu, kāda tai vajadzīga, lai veiktu pārbaudes. Gaisa pārvadātājam ir pieeja starptautiskai biļešu rezervēšanas un iegādes sistēmai, kas darbojas Somijā, un tas ir noslēdzis IATA (Starptautiskā gaisa transporta asociācijas) starplīniju nolīgumu, kas paredz vienošanos par tranzīta izcenojumiem un bagāžas pārkraušanu. Informācija par cenām un lidojumu laikiem tiek iekļauta starptautiskajā rezervāciju un biļešu tirdzniecības sistēmā. Pārvadātājs slēdz sadarbības nolīgumu, tostarp par tranzīta izcenojumiem, vismaz ar vienu kompāniju, kas veic starptautiskos lidojumus no Helsinki — Vantā lidostas. Lidojumu pārdošana notiek, izmantojot vismaz vienu datorizētu rezervēšanas sistēmu. 2.5 Pakalpojuma ilgums Gaisa pārvadātājs, kas plāno veikt regulārus gaisa pakalpojumus šai maršrutā, garantē, ka sniegs pakalpojumus atbilstoši sabiedriskā pakalpojuma saistībam līdz 2006. gada oktobra beigām. Ja gaisa pārvadājumi tiek sniegti attiecīgajos maršrutos, neievērojot iepriekš minētās sabiedriskā pakalpojuma saistības, par to var iestāties administratīva un/vai kriminālatbildība. 2.6 Pieejamība cilvēkiem ar kustību traucējumiem Pārvadātājs nodrošina, ka tiek ņemtas vērā vajadzības, kas ir cilvēkiem ar kustību traucējumiem.